钦定古今图书集成/历象汇编/岁功典/第015卷 > 海澄县
## 钦定古今图书集成/历象汇编/岁功典/第015卷 > 海澄县

正月二日，烧香东岳庙，走新亭之古岸，港口之教场
头，看《掷石》。先是一日，丱者角者当垒敌小石为戏，且
进且却，互有趋避。越二日至五日，观者集，人力齐矣。
其掷也，都分而蚁阵，阵各有师，师谓石为虎，师之御
不多，虎胥棱棱，坚若若，二三匿怀中，视石如星飞不
动，动则其眦而决，迎其脑而裂，彼僵势负，乃拳石
雨下而蹂毙之。再日复聚，或歌或哭，醉往而死。归不
问有司偿理，有司亦切禁之不止也。　元日至元宵，
游人日戴面具，要锺馗大和尚，或龟鹤仙犀，夜则然
鱼龙竹马灯，为明妃出塞。东坡泛江故事，金鼓朝喧，
丝肉夕奏，并集喜门，式歌且舞，以博赏赉。复有闾少
年，面粉墨僧容，乞相，憨无赖状，喧笑嬉游，相因阵阵。
方言曰“山客烂。”是夜，妇女必结伴行，过河桥曰“多寿
考”，依榕树曰“走腰疾”，带麦穗曰“岁青春”，拔青菜曰“嫁
官人。”　是月，城市郊村，延僧道建斋。先社首以红笺
帖上元祈安，天官赐福于各家门面，因以敛钱，名为
“香会。”醮毕迎神，神归置饮，名为“食供。”坐次以齿，无贵
贱，乡人饮酒馀意哉。